title: Decizia Consiliului din 24 iulie 1995 privind încheierea, în numele Comunității, a Convenției privind protecția și utilizarea cursurilor de apă transfrontaliere și a lacurilor internaționale

text:
Anunţ juridic important

|

31995D0308

Jurnalul Oficial L 186 , 05/08/1995 p. 0042 - 0058 ediţie specială în limba cehă capitol 11 volum 23 p. 85  - 101 ediţie specială în limba estonă capitol 11 volum 23 p. 85  - 101 ediţie specială în limba maghiară capitol 11 volum 23 p. 85  - 101 ediţie specială în limba lituaniană capitol 11 volum 23 p. 85  - 101 LV.ES capitol 11 volum 23 p. 85  - 101 MT.ES capitol 11 volum 23 p. 85  - 101 PL.ES capitol 11 volum 23 p. 85  - 101 SK.ES capitol 11 volum 23 p. 85  - 101 ediţie specială în limba slovenă capitol 11 volum 23 p. 85  - 101

		19950724Decizia Consiliuluidin 24 iulie 1995privind încheierea, în numele Comunității, a Convenției privind protecția și utilizarea cursurilor de apă transfrontaliere și a lacurilor internaționale(95/308/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130s alineatul (1) coroborat cu articolul 228 alineatul (2) prima teză și alineatul (3) primul paragraf,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],întrucât Comisia a participat în numele Comunității la negocierile intervenite în cadrul unui grup de lucru ad-hoc în vederea pregătirii unei convenții privind protecția și utilizarea cursurilor de apă transfrontaliere și a lacurilor internaționale;întrucât această convenție a fost semnată în numele Comunității la Helsinki, la 18 martie 1992;întrucât această convenție urmărește, în principal, stabilirea unui cadru pentru cooperările bilaterale sau multilaterale întreprinse pentru prevenirea și controlul poluării cursurilor de apă transfrontaliere și pentru asigurarea unei utilizări raționale a resurselor de apă ale țărilor membre ale Comisiei Economice pentru Europa a Organizației Națiunilor Unite;întrucât Comunitatea adoptă măsuri în domeniul reglementat de convenție; întrucât Comunitatea are responsabilitatea de a-și asuma angajamente pe plan internațional în acest domeniu;întrucât politica Comunității în domeniul mediului contribuie la urmărirea obiectivelor de conservare, protecție și îmbunătățire a calității mediului, de protecție a sănătății oamenilor și de utilizare prudentă și rațională a resurselor naturale în vederea unei dezvoltări durabile;întrucât ansamblul politicii Comunității în domeniul mediului urmărește consolidarea cooperării internaționale în scopul asigurării unui nivel ridicat de protecție; întrucât aceasta se bazează pe principiul precauției și al necesității acțiunilor preventive, pe principiul că daunele aduse mediului trebuie remediate cu prioritate la sursă și pe principiul că poluatorul trebuie să plătească;întrucât, în cadrul domeniilor lor respective de competență, Comunitatea și statele membre cooperează cu țările terțe și cu organizațiile internaționale competente;întrucât încheierea convenției de către Comunitate contribuie la realizarea obiectivelor stabilite la articolul 130r din tratat,DECIDE:Articolul 1Convenția privind protecția și utilizarea cursurilor de apă transfrontaliere și a lacurilor internaționale se aprobă prin prezenta în numele Comunității Europene.Textul convenției este redat la anexa I.Articolul 2Președintele Consiliului este autorizat să numească persoana împuternicită (persoanele împuternicite) să depună instrumentul de aprobare la Secretariatul General al Organizației Națiunilor Unite, în conformitate cu articolul 25 din convenție.Această persoană (aceste persoane) depun simultan declarația de competență prevăzută la anexa II.Adoptată la Bruxelles, 24 iulie 1995.Pentru ConsiliuPreședinteleP. Solbes Mira[1] JO C 212, 5.8.1993, p. 60.[2] JO C 128, 9.5.1994.[3] JO C 34, 2.2.1994, p. 1.--------------------------------------------------19950724ANEXA I--------------------------------------------------19920317Convențiaprivind protecția și utilizarea cursurilor de apă transfrontaliere și a lacurilor internaționaleîncheiată la Helsinki, la 17 martie 1992Organizația Națiunilor Unite1992Convenția privind protecția și utilizarea cursurilor de apă transfrontaliere și a lacurilor internaționalePREAMBULPĂRȚILE LA PREZENTA CONVENȚIE,CONȘTIENTE că protecția și utilizarea cursurilor de apă transfrontaliere și a lacurilor internaționale sunt sarcini importante și urgente, a căror îndeplinire eficientă nu poate fi asigurată decât printr-o cooperare mai intensă,PREOCUPATE de faptul că modificările situației cursurilor de apă transfrontaliere și a lacurilor internaționale provoacă sau amenință să provoace, pe termen scurt sau lung, efecte adverse asupra mediului, a economiei și a bunăstării țărilor membre ale Comisiei Economice pentru Europa (CEE-ONU);SUBLINIIND nevoia de consolidare a măsurilor naționale și internaționale de prevenire, control și reducere a diseminării de substanțe periculoase în mediul acvatic și de reducere a eutroficării și a acidifierii, precum și a poluării din surse terestre a mediului marin, în special a zonelor costiere,REMARCÂND eforturile deja întreprinse de guvernele țărilor CEE-ONU pentru consolidarea cooperării, la nivel bilateral și multilateral, în vederea prevenirii, controlării și reducerii poluării transfrontaliere, a asigurării unei gospodăriri durabile a apei, a conservării resurselor de apă și a protecției mediului,REAMINTIND dispozițiile și principiile pertinente din Declarația Conferinței de la Stockholm privind mediul uman, din Actul final al Conferinței pentru Securitate și Cooperare în Europa (CSCE), din documentele finale ale reuniunilor de la Madrid și Viena ale reprezentanților statelor participante la CSCE și din strategia regională pentru protecția mediului și utilizarea rațională a resurselor naturale în țările membre CEE-ONU până în anul 2000 și după această perioadă,CONȘTIENTE de rolul Comisiei Economice pentru Europa a Organizației Națiunilor Unite în promovarea cooperării internaționale pentru prevenirea, controlul și reducerea poluării apelor transfrontaliere și pentru utilizarea durabilă a apelor transfrontaliere și reamintind în acest sens Declarația de politică CEE-ONU privind prevenirea și controlul poluării apei, inclusiv a poluării transfrontaliere; Declarația de politică CEE privind utilizarea rațională a apei; principiile CEE-ONU privind cooperarea în domeniul apelor transfrontaliere; Carta CEE-ONU privind gestionarea apelor subterane; și Codul de conduită privind poluarea accidentală a apelor interioare transfrontaliere,REFERINDU-SE la deciziile I (42) și I (44) adoptate de Comisia Economică pentru Europa în cadrul celei de-a patruzeci și doua și respectiv al celei de-a patruzeci și patra sesiuni și la rezultatul reuniunii CSCE privind protecția mediului (Sofia, Bulgaria, 16 octombrie- 3 noiembrie 1989),SUBLINIIND faptul că această cooperare între țările membre privind protecția și utilizarea apelor transfrontaliere trebuie pusă în aplicare în primul rând prin elaborarea de acorduri între țările limitrofe acelorași ape, în special acolo unde încă nu există astfel de acorduri,CONVIN DUPĂ CUM URMEAZĂ:Articolul 1DefinițiiÎn sensul prezentei convenții:1. "Ape transfrontaliere" înseamnă orice apă subterană sau de suprafață care marchează, traversează sau se află pe frontiera dintre două sau mai multe state; în cazul în care apele transfrontaliere se varsă direct în mare, limita acestora este linia dreaptă trasată la gura lor de vărsare între limitele inferioare de reflux de pe malurile lor;2. "Impact transfrontalier" înseamnă orice efect advers semnificativ asupra mediului din zona aflată sub jurisdicția unei părți, rezultat în urma unei modificări a situației apelor transfrontaliere provocate de activitatea omului, a cărei origine fizică este integral sau parțial într-o zonă aflată sub jurisdicția unei alte părți. Printre aceste efecte asupra mediului se numără efectele asupra sănătății și securității umane, florei, faunei, solului, aerului, apei, climei, peisajului și monumentelor istorice sau asupra altor structuri fizice sau interacțiunile dintre acești factori; aici sunt incluse și efectele asupra patrimoniului cultural sau asupra situației socio-economice care rezultă din modificarea acestor factori;3. "Parte" înseamnă, cu excepția cazurilor în care se prevede altfel în text, o parte contractantă la prezenta convenție;4. "Părți riverane" înseamnă părțile limitrofe acelorași ape transfrontaliere;5. "Organism comun" desemnează orice comisie bilaterală sau multilaterală sau orice alt mecanism instituțional adecvat de cooperare între părțile riverane;6. "Substanțe periculoase" înseamnă substanțe toxice, cancerigene, mutagene, teratogene sau bioacumulative, în special dacă sunt persistente;7. "Cea mai bună tehnologie disponibilă" (definiția este prevăzută în anexa I la prezenta convenție).PARTEA IDISPOZIȚII APLICABILE TUTUROR PĂRȚILORArticolul 2Dispoziții generale(1) Părțile iau toate măsurile adecvate pentru prevenirea, controlul și reducerea oricărui impact transfrontalier.(2) Părțile iau, în special, toate măsurile adecvate pentru:(a) a preveni, controla și reduce poluarea apelor care are sau poate produce un impact transfrontalier;(b) a veghea ca folosirea apelor transfrontaliere să se facă în scopul asigurării unei gospodăriri a apei care să respecte mediul și care să fie rațională, al conservării resurselor de apă și al protecției mediului;(c) a asigura folosirea apelor transfrontaliere în mod rezonabil și echitabil, luând în considerare în mod special caracterul lor transfrontalier, în cazul activităților care au sau pot produce un impact transfrontalier;(d) a asigura conservarea și, dacă este necesar, refacerea ecosistemelor.(3) Măsurile de prevenire, control și reducere a poluării apei se iau, dacă este posibil, la sursă.(4) Aceste măsuri nu trebuie să aibă ca rezultat direct sau indirect transferul poluării în alte zone din mediul înconjurător.(5) La adoptarea măsurilor prevăzute la alineatele (1) și (2) din prezentul articol, părțile se ghidează după următoarele principii:(a) principiul precauțiunii, potrivit căruia acțiunile de evitare a potențialului impact transfrontalier al diseminării de substanțe periculoase nu trebuie amânate pentru că cercetările științifice nu au dovedit integral legătura cauzală dintre substanțele respective, pe de o parte, și potențialul impact transfrontalier, pe de altă parte;(b) principiul poluatorul plătește, potrivit căruia costurile măsurilor de prevenire, control și reducere a poluării sunt suportate de poluator;(c) resursele de apă trebuie gospodărite astfel încât să fie satisfăcute nevoile generației prezente, fără a compromite posibilitatea ca generațiile viitoare să își satisfacă propriile nevoi.(6) Părțile riverane cooperează pe baze de egalitate și reciprocitate, în special prin intermediul acordurilor bilaterale și multilaterale, în vederea dezvoltării de politici, programe și strategii armonizate aplicabile bazinelor hidrografice relevante sau unor părți ale acestora, destinate prevenirii, controlului și reducerii impactului transfrontalier și protejării mediului apelor transfrontaliere sau a mediului influențat de aceste ape, inclusiv a mediului marin.(7) Aplicarea prezentei convenții nu trebuie să determine deteriorarea condițiilor de mediu și nici intensificarea impactului transfrontalier.(8) Dispozițiile prezentei convenții nu trebuie să afecteze dreptul părților de a adopta și de a pune în aplicare, individual sau în comun, măsuri mai stricte decât cele prevăzute de prezenta convenție.Articolul 3Prevenire, control și reducere(1) Pentru prevenirea, controlul și reducerea impactului transfrontalier, părțile elaborează, adoptă, pun în aplicare și, în măsura în care este posibil, armonizează măsurile juridice, administrative, economice, financiare și tehnice relevante pentru a asigura, inter alia, că:(a) emisiile de poluanți sunt prevenite, controlate și reduse la sursă prin aplicarea, în special, a tehnologiilor puțin poluante și fără deșeuri;(b) apele transfrontaliere sunt protejate împotriva poluării din surse punctuale prin autorizarea prealabilă a deversărilor de ape uzate de către autoritățile naționale competente și că deversările autorizate sunt monitorizate și controlate;(c) limitele pentru deversările de ape uzate prevăzute de autorizații se bazează pe cea mai bună tehnologie disponibilă aplicabilă deversărilor de substanțe periculoase;(d) sunt impuse cerințe mai stricte, chiar cerințe care duc la interzicerea deversărilor în anumite cazuri, în cazul în care calitatea apelor receptoare sau a ecosistemului impune acest lucru;(e) apele uzate menajere sunt supuse cel puțin unui tratament biologic sau unui proces echivalent, dacă este necesar în cadrul unei abordări progresive;(f) se iau măsuri adecvate, cum ar fi utilizarea celei mai bune tehnologii disponibile, pentru a reduce aporturile de nutrienți din surse industriale și urbane;(g) sunt dezvoltate și puse în aplicare măsuri adecvate și cele mai bune practici din domeniul mediului pentru a reduce aportul de nutrienți și de substanțe periculoase din surse difuze, în special dacă principalele surse sunt din agricultură (anexa II la prezenta convenție conține orientări pentru dezvoltarea celor mai bune practici din domeniul mediului);(h) se folosesc evaluarea impactului asupra mediului și alte metode de evaluare;(i) este promovată gospodărirea durabilă a resurselor de apă, inclusiv aplicarea abordării bazate pe ecosisteme;(j) sunt dezvoltate dispozitive de intervenție;(k) sunt adoptate măsuri suplimentare speciale pentru prevenirea poluării apelor subterane;(l) riscul de poluare accidentală este redus la minimum.(2) În acest sens, fiecare parte stabilește, pe baza celei mai bune tehnologii disponibile, limite de emisie pentru deversările din surse punctuale în apele de suprafață, care se aplică în mod special anumitor sectoare sau industrii din care provin substanțele periculoase. Măsurile adecvate prevăzute la alineatul (1) din prezentul articol pentru prevenirea, controlul și reducerea aportului de substanțe periculoase din surse punctuale și difuze pot include interzicerea parțială sau totală a producerii sau a utilizării unor astfel de substanțe. Se iau în considerare listele existente care conțin astfel de sectoare industriale sau industrii și astfel de substanțe periculoase din convențiile sau reglementările internaționale aplicabile în domeniul reglementat de prezenta convenție.(3) În plus, fiecare parte definește, după caz, obiective de calitate a apei și adoptă criterii de calitate a apei în scopul prevenirii, controlului și reducerii impactului transfrontalier. Anexa III la prezenta convenție conține indicații generale pentru elaborarea de astfel de obiective și criterii. În cazul în care este necesar, părțile depun eforturi pentru actualizarea anexei menționate anterior.Articolul 4MonitorizarePărțile instituie programe de monitorizare a situației apelor transfrontaliere.Articolul 5Cercetare și dezvoltarePărțile cooperează la desfășurarea cercetărilor și la elaborarea de tehnici eficiente de prevenire, control și reducere a impactului transfrontalier. În acest sens, pe baze bilaterale și/sau multilaterale, luând în considerare activitățile de cercetare întreprinse în cadrul organismelor internaționale din domeniu, părțile depun eforturi pentru a iniția sau pentru a intensifica programe de cercetare speciale, care vizează, inter alia:(a) metode de evaluare a toxicității substanțelor periculoase și a nocivității poluanților;(b) îmbunătățirea cunoștințelor privind apariția, repartizarea și efectele asupra mediului ale poluanților și privind procesele implicate;(c) dezvoltarea și aplicarea unor tehnologii și metode de producție și de consum care respectă mediul;(d) eliminarea progresivă și/sau înlocuirea substanțelor care riscă să producă un impact transfrontalier;(e) metode de eliminare a substanțelor periculoase care să respecte mediul;(f) metode speciale de ameliorare a situației apelor transfrontaliere;(g) dezvoltarea unor lucrări hidraulice și a unor tehnici de regularizare a apelor care respectă mediul;(h) evaluarea materială și financiară a daunelor provocate de impactul transfrontalier.Părțile își comunică rezultatele acestor programe de cercetare în conformitate cu articolul 6 din prezenta convenție.Articolul 6Schimb de informațiiPărțile asigură cât mai repede cel mai amplu schimb de informații posibil privind aspectele reglementate de dispozițiile prezentei convenții.Articolul 7RăspundereaPărțile susțin eforturile internaționale relevante destinate elaborării de norme, criterii și proceduri privind răspunderea.Articolul 8Protecția informațiilorDispozițiile prezentei convenții nu afectează drepturile și obligațiile părților, prevăzute de sistemele lor juridice naționale și reglementările supranaționale aplicabile, privind protecția informațiilor din domeniul secretelor industriale și comerciale, inclusiv al proprietății industriale sau din domeniul securității naționale.PARTEA IIDISPOZIȚII PRIVIND PĂRȚILE RIVERANEArticolul 9Cooperarea bilaterală și multilaterală(1) Părțile riverane încheie, pe bază de egalitate și reciprocitate, acorduri bilaterale sau multilaterale sau alte înțelegeri, în cazul în care acestea nu există încă, sau le adaptează pe cele existente, în cazul în care acest lucru este necesar pentru eliminarea contradicțiilor cu principiile fundamentale ale prezentei convenții, pentru a defini relațiile reciproce și conduita de adoptat în privința prevenirii, controlului și a reducerii impactului transfrontalier. Părțile riverane precizează bazinele hidrografice sau partea/părțile acestora care fac obiectul cooperării. Aceste acorduri sau înțelegeri vizează aspecte relevante reglementate de prezenta convenție, precum și orice alte aspecte în privința cărora părțile riverane pot considera necesară cooperarea.(2) Acordurile sau înțelegerile menționate la alineatul (1) din prezentul articol prevăd constituirea de organisme comune. Atribuțiile acestor organisme comune sunt, inter alia, și fără a aduce atingere acordurilor sau înțelegerilor relevante existente, următoarele:(a) colectarea, reunirea și evaluarea datelor în vederea identificării surselor de poluare care riscă să aibă un impact transfrontalier;(b) elaborarea unor programe comune de monitorizare a calității și cantității apei;(c) întocmirea de inventare și schimbul de informații asupra surselor de poluare menționate la alineatul (2) litera (a) din prezentul articol;(d) elaborarea limitelor de emisie pentru apa uzată și evaluarea eficienței programelor de control;(e) definirea de obiective și criterii comune de calitate a apei având în vedere dispozițiile articolului 3 alineatul (3) din prezenta convenție și propunerea de măsuri adecvate pentru întreținerea și, în cazul în care este necesar, îmbunătățirea calității actuale a apei;(f) dezvoltarea de programe de acțiune concertate pentru reducerea încărcăturilor poluante provenite atât din surse punctuale (de exemplu, din surse urbane și industriale), cât și din surse difuze (în special din agricultură);(g) instituirea de proceduri de avertizare și de alarmă;(h) constituirea un cadru pentru schimbul de informații privind utilizările apei și ale instalațiilor conexe existente care riscă să producă un impact transfrontalier;(i) promovarea cooperării și a schimbului de informații privind cea mai bună tehnologie disponibilă în conformitate cu dispozițiile articolului 13 din prezenta convenție, precum și încurajarea cooperării în domeniul programelor de cercetare științifică;(j) participarea la punerea în aplicare a evaluărilor impactului asupra mediului pentru apele transfrontaliere, în conformitate cu reglementările internaționale adecvate.(3) În cazul în care un stat costier care este parte la prezenta convenție este afectat în mod direct și considerabil de un impact transfrontalier, părțile riverane pot invita statul costier, dacă sunt toate de acord, să se implice în mod adecvat în activitățile organismelor multilaterale comune instituite de părțile riverane la respectivele ape transfrontaliere.(4) Organismele comune în sensul prezentei convenții invită organismele comune înființate de statele costiere pentru protejarea mediului marin direct afectat de impactul transfrontalier să coopereze în vederea armonizării lucrărilor lor și a prevenirii, controlului și reducerii impactului transfrontalier.(5) În cazul în care în același bazin hidrografic există două sau mai multe organisme comune, acestea se străduiesc să își coordoneze activitățile pentru a consolida prevenirea, controlul și reducerea impactului transfrontalier în bazinul hidrografic în cauză.Articolul 10ConsultăriConsultările între părțile riverane se organizează pe baze de reciprocitate, bună-credință și bună vecinătate, la cererea oricăreia dintre aceste părți. Consultările au ca scop cooperarea în ceea ce privește aspectele reglementate de dispozițiile prezentei convenții. Orice asemenea consultări se efectuează prin intermediul unui organism comun constituit în conformitate cu articolul 9 din prezenta convenție, în cazul în care acesta există.Articolul 11Monitorizarea și evaluarea comună(1) În cadrul cooperării generale prevăzute la articolul 9 din prezenta convenție sau în înțelegeri speciale, părțile riverane instituie și pun în aplicare programe comune de monitorizare a situației apelor transfrontaliere, inclusiv a inundațiilor și a gheții plutitoare, precum și a impactului transfrontalier.(2) Părțile riverane convin asupra parametrilor de poluare și asupra poluanților a căror deversare și ale căror concentrații în apele transfrontaliere trebuie monitorizate cu regularitate.(3) Părțile riverane efectuează, la intervale regulate, evaluări comune sau coordonate ale situației apelor transfrontaliere și a eficienței măsurilor adoptate pentru prevenirea, controlul și reducerea impactului transfrontalier. Rezultatele acestor evaluări sunt puse la dispoziția publicului în conformitate cu dispozițiile articolului 16 din prezenta convenție.(4) În acest scop, părțile riverane armonizează normele privind instituirea și funcționarea programelor de monitorizare, a sistemelor de măsurare, a dispozitivelor, a tehnicilor de analiză, a procedurilor de prelucrare și evaluare a datelor și a metodelor de înregistrare a poluanților deversați.Articolul 12Activități comune de cercetare și dezvoltareÎn cadrul cooperării generale prevăzute la articolul 9 din prezenta convenție sau în acordurile speciale, părțile riverane întreprind activități speciale de cercetare și dezvoltare, care contribuie la îndeplinirea și menținerea obiectivelor și a criteriilor de calitate a apei pe care au convenit să le stabilească și să le adopte.Articolul 13Schimbul de informații între părțile riverane(1) Părțile riverane, în cadrul acordurilor și altor înțelegeri relevante încheiate în conformitate cu articolul 9 din prezenta convenție, procedează la efectuarea unui schimb care vizează datele disponibile în mod rezonabil, privind, inter alia:(a) situația mediului la nivelul apelor transfrontaliere;(b) experiența câștigată privind punerea în aplicare și exploatarea celei mai bune tehnologii disponibile și rezultatele activităților de cercetare și dezvoltare;(c) datele privind emisiile și datele de monitorizare;(d) măsurile adoptate și anticipate pentru prevenirea, controlarea și reducerea impactului transfrontalier;(e) autorizațiile sau reglementările privind deversările de ape uzate emise de către autoritatea competentă sau de către organismul adecvat.(2) În vederea armonizării limitelor de emisie, părțile riverane se angajează să facă schimb de informații privind reglementările lor naționale.(3) Dacă o parte riverană îi solicită altei părți riverane să furnizeze date sau informații care nu sunt disponibile, aceasta din urmă depune eforturi pentru a răspunde cererii, dar poate condiționa răspunsul de plata de către partea solicitantă a unor taxe rezonabile pentru colectarea și, după caz, prelucrarea acestor date sau informații.(4) În scopul aplicării prezentei convenții, părțile riverane facilitează schimbul de cele mai bune tehnologii disponibile, în special prin promovarea schimburilor comerciale de tehnologie disponibilă, a contractelor și cooperării industriale directe, inclusiv a asocierilor în participațiune, a schimburilor de informații și de experiență, a furnizării de asistență tehnică. Părțile riverane întreprind, de asemenea, programe comune de formare și organizează seminarii și reuniuni relevante.Articolul 14Sisteme de avertizare și de alarmăPărțile riverane se informează reciproc, fără întârziere, despre toate situațiile critice care ar putea avea un impact transfrontalier. Părțile riverane instituie, după caz, și folosesc sisteme coordonate sau comune de comunicare, de avertizare și de alarmă, în scopul obținerii și al transmiterii de informații. Aceste sisteme funcționează pe baza unor proceduri și mijloace compatibile de transmitere și prelucrare a datelor, asupra cărora urmează să convină părțile riverane. Părțile riverane se informează reciproc cu privire la autoritățile competente sau la punctele de contact desemnate în acest sens.Articolul 15Asistența reciprocă(1) În eventualitatea unei situații critice, părțile riverane își furnizează asistență reciprocă la cerere, pe baza procedurilor care urmează să fie stabilite în conformitate cu alineatul (2) din prezentul articol.(2) Părțile riverane elaborează și convin asupra procedurilor de asistență reciprocă abordând, inter alia, următoarele aspecte:(a) dirijarea, controlul, coordonarea și supravegherea asistenței;(b) facilitățile și serviciile locale care trebuie oferite de către partea care solicită asistență, inclusiv, în cazul în care este necesar, facilitarea formalităților de trecere a frontierei;(c) înțelegerile privind exonerarea de răspundere, acordarea de indemnizații și/sau compensații părții care oferă asistență și/sau personalului acesteia, precum și privind tranzitarea teritoriilor unor terțe părți, în cazul în care este necesar;(d) metodele de rambursare a serviciilor de asistență.Articolul 16Accesul publicului la informații(1) Părțile riverane se asigură că informațiile privind situația apelor transfrontaliere, măsurile luate sau anticipate de prevenire, controlare și reducere a impactului transfrontalier și privind eficiența măsurilor în cauză sunt puse la dispoziția publicului. În acest scop, părțile riverane se asigură că următoarele informații sunt puse la dispoziția publicului:(a) obiectivele privind calitatea apei;(b) autorizațiile emise și condițiile care trebuie îndeplinite;(c) rezultatele eșantionării apelor și a efluenților realizate în vederea monitorizării și a evaluării, precum și rezultatele verificării respectării obiectivelor de calitate a apei sau a condițiilor prevăzute de autorizații.(2) Părțile riverane se asigură că aceste informații sunt disponibile pentru public în timp util pentru fi consultate gratuit, și pun la dispoziția publicului mijloace adecvate pentru obținerea unor copii ale acestor informații de la părțile riverane, contra achitării unei taxe rezonabile.PARTEA IIIDISPOZIȚII INSTITUȚIONALE ȘI FINALEArticolul 17Reuniunea părților(1) Prima reuniune a părților este convocată în termen de cel mult un an de la data intrării în vigoare a prezentei convenții. În continuare, reuniunile ordinare sunt organizate din trei în trei ani, sau la intervale mai scurte de timp, după cum se prevede în regulamentul interior. Părțile țin o reuniune extraordinară dacă decid astfel pe parcursul unei reuniuni ordinare sau la cererea scrisă a oricăreia dintre părți, cu condiția ca, în termen de șase luni de la comunicarea acesteia tuturor părților, cererea respectivă să fie susținută de cel puțin o treime dintre părți.(2) La reuniunile lor, părțile urmăresc aplicarea prezentei convenții și, având în vedere acest scop:(a) examinează politicile și abordările metodologice privind protecția și utilizarea apelor transfrontaliere ale părților în vederea îmbunătățirii în continuare a protecției și utilizării apelor transfrontaliere;(b) fac schimb de informații privind experiența câștigată în ceea ce privește încheierea și aplicarea acordurilor bilaterale și multilaterale și a altor înțelegeri privind protecția și utilizarea apelor transfrontaliere la care una sau mai multe dintre ele sunt părți;(c) solicită, după caz, serviciile organismelor CEE relevante, precum și serviciile altor organisme internaționale sau ale unor comitete competente în toate problemele legate de îndeplinirea obiectivelor prezentei convenții;(d) în cadrul primei reuniuni, dezbat și adoptă prin consens regulamentul interior al reuniunilor;(e) dezbat și adoptă propuneri de amendamente la prezenta convenție;(f) dezbat și întreprind orice acțiuni suplimentare care ar putea fi necesare pentru îndeplinirea obiectivelor prezentei convenții.Articolul 18Dreptul de vot(1) Cu excepția dispozițiilor alineatului (2) din prezentul articol, fiecare parte contractantă la prezenta convenție dispune de câte un vot.(2) Organizațiile de integrare economică regională își exercită dreptul de vot, în domenii de competența lor, dispunând de un număr de voturi egal cu numărul de state membre care sunt părți la prezenta convenție. Astfel de organizații nu își exercită dreptul de vot dacă statele membre și-l exercită pe al lor și invers.Articolul 19SecretariatulSecretariatul executiv al Comisiei Economice pentru Europa îndeplinește următoarele funcții de secretariat:(a) convoacă și pregătește reuniunile părților;(b) transmite părților rapoartele și alte informații primite în conformitate cu dispozițiile din prezenta convenție;(c) îndeplinește orice alte funcții care ar putea fi stabilite de către părți.Articolul 20AnexeAnexele la prezenta convenție fac parte integrantă din aceasta.Articolul 21Amendamente la prezenta convenție(1) Orice parte poate propune amendamente la prezenta convenție.(2) Propunerile de amendamente la prezenta convenție sunt dezbătute în cadrul unei reuniuni a părților.(3) Textul oricărui amendament propus la prezenta convenție este înaintat în scris secretarului executiv al Comisiei Economice pentru Europa, care îl comunică tuturor părților cu cel puțin nouăzeci de zile înainte de reuniunea la care este propus spre adoptare.(4) Un amendament la prezenta convenție se adoptă prin consensul reprezentanților părților la prezenta convenție prezenți la o reuniune a părților, și intră în vigoare, pentru părțile la convenție care l-au acceptat, în a nouăzecea zi de la data la care două treimi din părțile în cauză au depus la depozitar instrumentele lor de acceptare a amendamentului. Amendamentul intră în vigoare pentru orice altă parte în a nouăzecea zi de la data la care partea în cauză depune instrumentul său de acceptare a amendamentului.Articolul 22Soluționarea litigiilor(1) În cazul unui litigiu între două sau mai multe părți privind interpretarea sau aplicarea prezentei convenții, acestea încearcă să ajungă la o soluție prin negociere sau prin alte mijloace de soluționare a litigiilor considerate acceptabile de către părțile în litigiu.(2) La semnarea, ratificarea, acceptarea, aprobarea sau aderarea la prezenta convenție sau în orice alt moment ulterior, o parte poate declara în scris depozitarului că acceptă, pentru orice litigiu nesoluționat în conformitate cu alineatul (1) din prezentul articol, ca obligatorie, în relațiile sale cu orice parte care acceptă aceeași obligație, una dintre sau ambele modalități de soluționare a litigiului prezentate în continuare:(a) înaintarea litigiului la Curtea Internațională de Justiție;(b) arbitrajul, în conformitate cu procedura prevăzută în anexa IV.(3) În cazul în care părțile în litigiu au acceptat ambele modalități de soluționare a litigiilor prevăzute la alineatul (2) din prezentul articol, litigiul poate fi înaintat numai Curții Internaționale de Justiție, cu excepția cazurilor în care părțile convin altfel.Articolul 23SemnareaPrezenta convenție este deschisă spre semnare la Helsinki din 17 până în 18 martie 1992 inclusiv și în continuare la sediul Organizației Națiunilor Unite de la New York până la 18 septembrie 1992 pentru statele membre ale Comisiei Economice pentru Europa, precum și pentru statele care au statut consultativ în cadrul Comisiei Economice pentru Europa în temeiul alineatului (8) din rezoluția 36 (IV) a Consiliului Economic și Social din 28 martie 1947 și pentru organizațiile de integrare economică regională constituite de statele suverane membre ale Comisiei Economice pentru Europa cărora statele lor membre le-au transferat competențe în domenii reglementate de prezenta convenție, inclusiv competența de a încheia tratate în aceste domenii.Articolul 24DepozitarulSecretarul General al Organizației Națiunilor Unite își asumă funcțiile de depozitar al prezentei convenții.Articolul 25Ratificare, acceptare, aprobare și aderare(1) Prezenta convenție se supune ratificării, acceptării sau aprobării de către statele și organizațiile de integrare economică regională semnatare.(2) Prezenta convenție este deschisă spre aderare statelor și organizațiilor menționate la articolul 23.(3) Oricărei organizații menționate la articolul 23 care devine parte la prezenta convenție fără ca vreunul dintre statele sale membre să fie parte contractantă îi sunt opozabile toate obligațiile prevăzute de prezenta convenție. În cazul organizațiilor având unul sau mai multe state membre părți la prezenta convenție, organizația și statele ei membre decid asupra responsabilităților care le revin în ceea ce privește îndeplinirea obligațiilor lor în temeiul prezentei convenții. În astfel de cazuri, organizația și statele membre nu își pot exercita concomitent drepturile în temeiul prezentei convenții.(4) În cadrul instrumentelor lor de ratificare, acceptare, aprobare sau aderare, organizațiile de integrare economică regională menționate la articolul 23 stabilesc limitele competenței lor în domeniile reglementate de prezenta convenție. Aceste organizații informează, de asemenea, depozitarul asupra oricăror modificări relevante privind limitele competenței lor.Articolul 26Intrarea în vigoare(1) Prezenta convenție intră în vigoare în a nouăzecea zi de la data depunerii celui de-al șaisprezecelea instrument de ratificare, acceptare, aprobare sau aderare.(2) În sensul alineatului (1) din prezentul articol, orice instrument depus de către o organizație de integrare economică regională nu este considerat instrument suplimentar față de cele depuse de către statele membre ale organizației respective.(3) Pentru fiecare stat sau organizație menționată la articolul 23 care ratifică, acceptă sau aprobă prezenta convenție, sau care aderă la aceasta după depunerea celui de-al șaisprezecelea instrument de ratificare, acceptare, aprobare sau aderare, convenția intră în vigoare în cea de-a nouăzecea zi de la data depunerii de către statul sau organizația în cauză a instrumentului său de ratificare, acceptare, aprobare sau aderare.Articolul 27RetragereaÎn orice moment după expirarea unei perioade de trei ani de la data la care prezenta convenție a intrat în vigoare pentru o parte, partea respectivă se poate retrage din convenție prin notificarea în scris a depozitarului. Orice astfel de retragere produce efecte în a nouăzecea zi de la data primirii acesteia de către depozitar.Articolul 28Texte autenticeOriginalul prezentei convenții, ale cărei texte în limbile engleză, franceză și rusă sunt în egală măsură autentice, este depus la Secretarul General al Organizației Națiunilor Unite.DREPT CARE subsemnații, pe deplin autorizați, au semnat prezenta convenție.ÎNCHEIATĂ la Helsinki, în a șaptesprezecea zi a lunii martie a anului o mie nouă sute nouăzeci și doi.--------------------------------------------------19920317Anexa IDEFINIȚIA TERMENULUI "CEA MAI BUNĂ TEHNOLOGIE DISPONIBILĂ"1. Termenul "cea mai bună tehnologie disponibilă" înseamnă cel mai recent stadiu de dezvoltare a proceselor, echipamentelor sau metodelor de exploatare care arată că o anumită măsură este adecvată în practică pentru limitarea deversărilor, a emisiilor și a deșeurilor. Pentru a stabili dacă un set de procese, echipamente sau metode de exploatare reprezintă cea mai bună tehnologie disponibilă în general sau în cazuri individuale, se acordă o atenție specială următoarelor aspecte:(a) proceselor, echipamentelor sau metodelor de exploatare comparabile care au fost experimentate recent cu succes;(b) progresului tehnologic și evoluției cunoștințelor și a înțelegerii științifice;(c) fezabilității economice a unei astfel de tehnologii;(d) termenelor de instalare, atât în instalațiile vechi cât și în cele existente;(e) naturii și volumului deversărilor și al efluenților în cauză;(f) tehnologiilor puțin poluante sau fără deșeuri.2. Rezultă că "cea mai bună tehnologie disponibilă" pentru un anumit proces se modifică în timp, având în vedere progresele tehnologice, factorii economici și sociali, precum și evoluția cunoștințelor și a înțelegerii științifice.--------------------------------------------------19920317Anexa IIORIENTĂRI PENTRU DEZVOLTAREA CELOR MAI BUNE PRACTICI DIN DOMENIUL MEDIULUI1. Pentru alegerea celei mai adecvate combinații de măsuri care ar putea constitui, în cazuri individuale, cea mai bună practică de mediu, se ia în considerare următoarea serie de măsuri, în ordinea indicată:(a) informarea și educarea publicului și a utilizatorilor în privința consecințelor asupra mediului pe care le au alegerea anumitor activități sau produse, utilizarea și eliminarea finală a acestora;(b) elaborarea și aplicarea unor coduri de bune practici din domeniul mediului care să acopere toate tipurile de activități care intervin pe parcursul vieții produsului;(c) etichete care informează utilizatorii asupra riscurilor pentru mediu legate de un produs, de utilizarea și de eliminarea finală a acestuia;(d) sisteme de colectare și eliminare puse la dispoziția publicului;(e) reciclarea, recuperarea și refolosirea;(f) aplicarea de instrumente economice unor activități, produse sau grupe de produse;(g) un sistem de autorizare, care să implice o serie de restricții sau o interdicție.2. La stabilirea combinației de măsuri care constituie cele mai bune practici din domeniul mediului, în general sau în cazuri individuale, se acordă o atenție specială:(a) riscului pentru mediu prezentat de:(i) produs;(ii) fabricarea produsului;(iii) utilizarea produsului;(iv) eliminarea finală a produsului;(b) înlocuirea cu procese sau substanțe mai puțin poluante;(c) scala de utilizare;(d) potențialele avantaje sau inconveniente pentru mediu prezentate de materialele sau de activitățile folosite ca înlocuitori;(e) progresul și evoluția cunoștințelor și a înțelegerii științifice;(f) termenele de punere în aplicare;(g) implicațiile sociale și economice.3. Rezultă că cele mai bune practici pentru mediu pentru o anumită sursă se modifică în timp, având în vedere progresele tehnologice, factorii economici și sociali, precum și evoluția cunoștințelor și a înțelegerii științifice.--------------------------------------------------19920317Anexa IIIORIENTĂRI PENTRU DEZVOLTAREA OBIECTIVELOR ȘI A CRITERIILOR PENTRU CALITATEA APEIObiectivele și criteriile pentru calitatea apei trebuie:(a) să ia în considerare obiectivul reprezentat de menținerea și, în cazul în care este necesar, de ameliorarea calității existente a apei;(b) să fie destinate reducerii încărcăturilor poluante medii (în special substanțe periculoase) la un anumit nivel într-un termen dat;(c) să ia în considerare cerințele speciale de calitate a apei (apă brută folosită ca apă potabilă, pentru irigații etc.);(d) să ia în considerare cerințele speciale privind apele sensibile și protejate în mod special, și mediul acestora, de exemplu lacuri și resurse de apă subterană;(e) să se bazeze pe aplicarea metodelor de clasificare ecologică și pe indici chimici care permit examinarea modului în care este întreținută și ameliorată calitatea apei pe termen mediu și lung;(f) să ia în considerare gradul de realizare a obiectivelor și a măsurilor suplimentare de protecție, bazate pe limitele de emisie, care ar putea fi impuse în cazuri particulare.--------------------------------------------------19920317Anexa IVARBITRAJUL1. În eventualitatea unui litigiu supus arbitrajului în temeiul articolului 22 alineatul (2) din prezenta convenție, partea sau părțile notifică secretariatul cu privire la obiectul litigiului precizând, în special, articolele din prezenta convenție a căror interpretare sau aplicare este în discuție. Secretariatul transmite informațiile primite tuturor părților prezentei convenții.2. Tribunalul arbitral este compus din trei membri. Atât partea reclamantă sau părțile reclamante, cât și cealaltă parte sau celelalte părți în litigiu numesc un arbitru, iar cei doi arbitri astfel numiți desemnează, de comun acord, un al treilea arbitru, care este președintele tribunalului arbitral. Președintele nu trebuie să fie resortisant al vreuneia dintre părțile în litigiu, nici să-și aibă rezidența obișnuită pe teritoriul uneia dintre aceste părți, nici să fie angajat de vreuna dintre ele, nici să se fi ocupat de cauză în altă calitate.3. În cazul în care președintele tribunalului arbitral nu a fost desemnat în termen de două luni de la numirea celui de-al doilea arbitru, secretarul executiv al Comisiei Economice pentru Europa, la solicitarea uneia dintre părțile în litigiu, desemnează președintele în termen de alte două luni.4. În cazul în care una dintre părțile în litigiu nu numește un arbitru în termen de două luni de la primirea solicitării, cealaltă parte poate informa secretarul executiv al Comisiei Economice pentru Europa, care desemnează președintele tribunalului arbitral în termen de alte două luni. După numire, președintele tribunalului arbitral solicită părții care nu a numit un arbitru să facă acest lucru în termen de două luni. În cazul în care partea în cauză nu face acest lucru în perioada menționată, președintele îl informează în acest sens pe secretarul executiv al Comisiei Economice pentru Europa, care face această numire în termen de alte două luni.5. Tribunalul arbitral decide în conformitate cu dreptul internațional și cu dispozițiile prezentei convenții.6. Orice tribunal arbitral constituit în temeiul dispozițiilor prevăzute în prezenta anexă își stabilește regulamentul de procedură.7. Deciziile privind problemele de procedură și de fond ale tribunalului arbitral se adoptă cu votul majorității membrilor săi.8. Tribunalul poate lua toate măsurile adecvate pentru stabilirea stării de fapt.9. Părțile în litigiu facilitează activitatea tribunalului arbitral și, în special, utilizează toate mijloacele aflate la dispoziția lor, pentru:(a) a furniza tribunalului toate documentele, informațiile și facilitățile concludente;(b) a permite tribunalului, în cazul în care este necesar, să citeze și să audieze martori sau experți.10. Părțile și arbitrii au obligația de a proteja confidențialitatea oricărei informații pe care o primesc cu titlu confidențial pe parcursul procedurii arbitrale.11. Tribunalul arbitral poate recomanda, la solicitarea unei părți, măsuri provizorii.12. În cazul în care una dintre părțile în litigiu nu compare în fața tribunalului arbitral sau nu își apără cauza, cealaltă parte poate solicita tribunalului continuarea procedurii și pronunțarea sentinței finale. Absența uneia dintre părți sau faptul că aceasta nu se apără nu constituie o piedică în derularea procedurii.13. Tribunalul arbitral poate lua la cunoștință și hotărî cu privire la cererile reconvenționale legate direct de obiectul litigiului.14. Cu excepția cazurilor în care tribunalul arbitral decide altfel, datorită unor circumstanțe speciale ale cazului, cheltuielile tribunalului, inclusiv remunerarea membrilor acestuia, sunt suportate de către părțile în litigiu, în mod egal. Tribunalul păstrează o evidență a tuturor cheltuielilor și prezintă părților un raport final în acest sens.15. Orice parte la prezenta convenție care are un interes de natură juridică privind obiectul litigiului în cauză și care poate fi afectată de hotărârea adoptată în cauza respectivă poate fi intervenient în procedură, cu acordul tribunalului.16. Tribunalul arbitral pronunță sentința finală în termen de cinci luni de la data la care s-a constituit, cu excepția cazurilor în care consideră necesară extinderea termenului pentru o perioadă care nu ar trebui să depășească alte cinci luni.17. Sentința finală a tribunalului arbitral este motivată. Sentința este definitivă și obligatorie pentru toate părțile în litigiu. Tribunalul arbitral comunică această sentință părților în litigiu și secretariatului. Secretariatul transmite informațiile primite tuturor părților la prezenta convenție.18. Orice litigiu care poate apărea între părți cu privire la interpretarea sau la modul de executare a sentinței finale poate fi înaintat de către orice parte tribunalului arbitral care a pronunțat-o sau, în cazul în care acesta nu poate fi sesizat, altui tribunal constituit în acest scop în același mod ca și primul.--------------------------------------------------19950724ANEXA IIDeclarația Comunității în temeiul articolului 25 alineatul (4) din Convenția privind protecția și utilizarea cursurilor de apă transfrontaliere și a lacurilor internaționaleAvând în vedere articolul 25 alineatul (4) din Convenția privind protecția și utilizarea cursurilor de apă transfrontaliere și a lacurilor internaționale privind competența organizațiilor prevăzute în alineatul menționat anterior,în conformitate cu Tratatul de instituire a Comunității Economice Europene și având în vedere legislația comunitară existentă în domeniul reglementat de Convenția privind protecția și utilizarea cursurilor de apă transfrontaliere și a lacurilor internaționale, în special instrumentele juridice menționate în continuare, Comunitatea dispune de competențe în acest domeniu pe plan internațional. Statele membre ale Comunității Europene au, de asemenea, competențe internaționale aplicabile și în domeniile acoperite de convenția menționată anterior.Instrumentele juridice menționate anterior sunt următoarele:- Directiva 75/440/CEE a Consiliului din 16 iunie 1975 privind cerințele calitative pentru apele de suprafață destinate producției de apă potabilă în statele membre [1];- Directiva 76/160/CEE a Consiliului din 8 decembrie 1975 privind calitatea apei de îmbăiere [2];- Directiva 76/464/CEE a Consiliului din 4 mai 1976 privind poluarea cauzată de anumite substanțe periculoase deversate în mediul acvatic al Comunității [3];- Directiva 78/176/CEE a Consiliului din 20 februarie 1978 privind deșeurile din industria dioxidului de titan [4];- Directiva 78/659/CEE a Consiliului din 18 iulie 1978 privind calitatea apelor dulci care trebuie să fie protejate sau îmbunătățite pentru a se întreține viața piscicolă [5];- Directiva 79/869/CEE a Consiliului din 9 octombrie 1979 privind metodele de măsurare și frecvența prelevării de probe și a analizării apelor de suprafață destinate producției de apă potabilă [6];- Directiva 80/68/CEE a Consiliului din 17 decembrie 1979 privind protecția apelor subterane împotriva poluării cauzate de anumite substanțe periculoase [7];- Directiva 80/778/CEE a Consiliului din 15 iulie 1980 privind calitatea apei destinate consumului uman [8];- Directiva 82/176/CEE a Consiliului din 22 martie 1982 privind valorile limită și obiectivele de calitate pentru emisiile de mercur din sectorul electrolizei clorurilor alcaline [9];- Directiva 82/883/CEE a Consiliului din 3 decembrie 1982 privind modalitățile de supraveghere și control al zonelor în care există emisii provenind din industria dioxidului de titan [10];- Directiva 83/513/CEE a Consiliului din 26 septembrie 1983 privind valorile limită și obiectivele de calitate pentru deversările de cadmiu [11];- Directiva 84/156/CEE a Consiliului din 8 martie 1984 privind valorile limită și obiectivele de calitate pentru emisiile de mercur din alte sectoare decât cel al electrolizei clorurilor alcaline [12];- Directiva 84/491/CEE a Consiliului din 9 octombrie 1984 privind valorile limită și obiectivele de calitate pentru emisii de hexaclorciclohexan [13];- Directiva 86/280/CEE a Consiliului din 12 iunie 1986 privind valorile limită și obiectivele de calitate pentru deversările anumitor substanțe periculoase incluse în lista I din anexa la Directiva 76/464/CEE [14];- Directiva 88/347/CEE a Consiliului din 16 iunie 1988 de modificare a anexei II la Directiva 86/280/CEE privind valorile limită și obiectivele de calitate pentru deversările anumitor substanțe periculoase incluse în lista I din anexa la Directiva 76/464/CEE [15];- Directiva 90/415/CEE a Consiliului din 27 iulie 1990 de modificare a anexei II la Directiva 86/280/CEE privind valorile limită și obiectivele de calitate pentru deversările anumitor substanțe periculoase incluse în lista I din anexa la Directiva 76/464/CEE [16];- Directiva 91/271/CEE a Consiliului din 21 mai 1991 privind tratarea apelor urbane reziduale [17];- Directiva 91/676/CEE a Consiliului din 12 decembrie 1991 privind protecția apelor împotriva poluării cu nitrați proveniți din surse agricole [18].Continuarea politicii comunitare în domeniul mediului implică posibilitatea modificării acestei liste în funcție de modificarea sau de abrogarea textelor existente și de adoptarea unor texte noi.[1] JO L 194, 25.7.1975, p. 34.[2] JO L 31, 5.2.1976, p. 1.[3] JO L 129, 18.5.1976, p. 23.[4] JO L 54, 25.2.1978, p. 19.[5] JO L 222, 14.8.1978, p. 1.[6] JO L 271, 29.10.1979, p. 44.[7] JO L 20, 26.1.1980, p. 43.[8] JO L 229, 30.8.1980, p. 11.[9] JO L 81, 27.3.1982, p. 29.[10] JO L 378, 31.12.1982, p. 1.[11] JO L 291, 24.10.1983, p. 1.[12] JO L 74, 17.3.1984, p. 49.[13] JO L 274, 17.10.1984, p. 11.[14] JO L 181, 4.7.1986, p. 16.[15] JO L 158, 25.6.1988, p. 35.[16] JO L 219, 14.8.1990, p. 49.[17] JO L 135, 30.5.1991, p. 40.[18] JO L 375, 31.12.1991, p. 1.--------------------------------------------------


title: Decizia 2014/460/PESC a Consiliului din 14 iulie 2014 de modificare a Deciziei 2010/656/PESC de reînnoire a măsurilor restrictive impuse împotriva Côte d'Ivoire

text:
               15.7.2014

               RO

               Jurnalul Oficial al Uniunii Europene

               L 207/17

         DECIZIA 2014/460/PESC A CONSILIULUI
   din 14 iulie 2014
   de modificare a Deciziei 2010/656/PESC de reînnoire a măsurilor restrictive impuse împotriva Côte d'Ivoire
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 29 octombrie 2010, Consiliul a adoptat Decizia 2010/656/PESC (1).

               (2)

               La 29 aprilie 2014, Consiliul de Securitate al Organizației Națiunilor Unite a adoptat Rezoluția 2153 (2014), care reînnoiește și modifică embargoul asupra armelor impus împotriva Côte d'Ivoire, în special prin neincluderea materialului neletal în interzicerea livrării, vânzării sau transferului de arme și orice materiale conexe către Côte d'Ivoire. În plus, interdicția asupra importului de diamante brute din Côte d'Ivoire a fost ridicată.

               (3)

               Prin urmare Decizia 2010/656/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2010/656/PESC se modifică după cum urmează:

               1.

               Articolele 1 și 2 se înlocuiesc cu următorul text:
               „Articolul 1
               Se interzice vânzarea, furnizarea, transferul sau exportul în Côte d'Ivoire, de către resortisanții statelor membre sau de pe teritoriul statelor membre sau prin intermediul navelor care arborează pavilionul acestora sau al aeronavelor înmatriculate în statele membre, de arme și de material conex letal, precum și de echipament care ar putea fi utilizat în scopuri de represiune internă, indiferent dacă astfel de arme, material conex și echipamente provin de pe teritoriul statelor membre.
               Articolul 2
               (1)   Articolul 1 nu se aplică:

                           (a)

                           livrărilor destinate exclusiv sprijinirii Operației Organizației Națiunilor Unite în Côte d'Ivoire (UNOCI) și forțelor franceze care o susțin, sau utilizării de către acestea, și livrărilor care tranzitează Côte d'Ivoire și care sunt destinate sprijinirii operațiilor de menținere a păcii ale Organizației Națiunilor Unite, sau utilizării de către acestea;

                           (b)

                           următoarelor, astfel cum sunt notificate în prealabil comitetului instituit prin punctul 14 din RCSONU 1572 (2004) (denumit în continuare «Comitetul de sancțiuni»):

                                       (i)

                                       livrărilor exportate temporar în Côte d'Ivoire pentru forțele unui stat care, în conformitate cu dreptul internațional, intervine direct și numai pentru a facilita evacuarea resortisanților săi și a celor în privința cărora are responsabilitate consulară în Côte d'Ivoire;

                                       (ii)

                                       livrărilor de arme și materiale letale conexe către forțele de securitate din Côte d'Ivoire, destinate exclusiv sprijinirii procesului ivorian de reformă a sectorului de securitate, sau utilizării în cadrul acestuia, cu excepția armelor și a materialelor letale conexe prevăzute în anexa III la prezenta decizie, care trebuie să fie aprobate în prealabil de către Comitetul de sancțiuni;

                           (c)

                           livrărilor de echipamente neletale susceptibile să fie utilizate pentru reprimarea internă, care sunt destinate exclusiv să permită forțelor de securitate din Côte d'Ivoire să recurgă la forță numai în mod adecvat și proporțional, menținând în același timp ordinea publică;

                           (d)

                           livrărilor către forțele de securitate din Côte d'Ivoire de echipamente susceptibile să fie utilizate pentru reprimarea internă, destinate exclusiv sprijinirii procesului ivorian de reformă a sectorului de securitate, sau utilizării în cadrul acestuia.

                     (2)   Responsabilitatea principală pentru notificare sau cererile de aprobare adresate Comitetului de sancțiuni înainte de expedierea oricăror livrări de arme și material conex letal către forțele de securitate din Côte d'Ivoire astfel cum se menționează la alineatul (1) litera (b) punctul (ii) revine Guvernului Côte d'Ivoire. În mod alternativ, un stat membru care oferă asistență poate face această notificare sau cerere de aprobare după informarea Guvernului Côte d'Ivoire cu privire la intenția sa în acest sens.”

               2.

               Articolul 3 se elimină.

         Articolul 2
   Anexa la prezenta decizie se adaugă ca anexa III la Decizia 2010/656/PESC.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 14 iulie 2014.

            Pentru Consiliu

            Președintele

         M. MARTINA

      (1)  Decizia 2010/656/PESC din 29 octombrie 2010 de reînnoire a măsurilor restrictive impuse împotriva Côte d'Ivoire (JO L 285, 30.10.2010, p. 28).

      ANEXĂ

            „ANEXA III
            Lista armelor și a materialelor letale conexe menționate la articolul 2 alineatul (1) litera (b) punctul (ii):

                        1.

                        arme, artilerie cu foc direct și indirect, precum și arme cu calibru mai mare de 12,7 mm, munițiile și componentele acestora;

                        2.

                        grenade propulsate de rachete, rachete, arme antitanc ușoare, grenade de pușcă și lansatoare de grenade;

                        3.

                        rachete sol-aer, inclusiv sisteme portabile de apărare antiaeriană (MANPADs); rachete sol-sol și rachete aer-sol;

                        4.

                        mortiere cu calibru mai mare de 82 de mm;

                        5.

                        arme ghidate antitanc, în special rachete ghidate antitanc, munițiile și componentele acestora;

                        6.

                        aeronave înarmate, inclusiv cu aripă rotativă sau aripă fixă;

                        7.

                        vehicule militare înarmate sau vehicule militare echipate cu suporturi pentru arme;

                        8.

                        încărcături explozive și dispozitive care conțin materiale explozive, destinate unui scop militar, mine și materiale conexe;

                        9.

                        aparate de vedere pe timp de noapte și de tragere pe timp de noapte.”


title: Decizia Consiliului din 21 februarie 1994 privind încheierea, în numele Comunității, a Convenției privind protecția mediului marin din zona Mării Baltice (Convenția de la Helsinki, revizuită în 1992)

text:
Anunţ juridic important

|

31994D0157

Official Journal L 073 , 16/03/1994 P. 0019 - 0019 Finnish special edition: Chapter 11 Volume 29 P. 0238  Swedish special edition: Chapter 11 Volume 29 P. 0238  Ediţie specială în limba cehă Chapter 11 Volume 19 P. 291  - 291 Ediţie specială în limba estonă Chapter 11 Volume 19 P. 291  - 291 Ediţie specială în limba maghiară Chapter 11 Volume 19 P. 291  - 291 Ediţie specială în limba lituaniană Chapter 11 Volume 19 P. 291  - 291 Ediţie specială în limba letonă Chapter 11 Volume 19 P. 291  - 291 Ediţie specială în limba malteză Chapter 11 Volume 19 P. 291  - 291 Ediţie specială în limba polonă Chapter 11 Volume 19 P. 291  - 291 Ediţie specială în limba slovacă Chapter 11 Volume 19 P. 291  - 291 Ediţie specială în limba slovenă Chapter 11 Volume 19 P. 291  - 291

		19940221Decizia Consiliuluidin 21 februarie 1994privind încheierea, în numele Comunității, a Convenției privind protecția mediului marin din zona Mării Baltice (Convenția de la Helsinki, revizuită în 1992)(94/157/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130s alineatul (1), coroborat cu articolul 228 alineatul (3) primul paragraf,având în vedere propunerea Comisiei [1],având în vedere avizul Parlamentului European [2],având în vedere avizul Comitetului Economic și Social [3],întrucât Comisia, în numele Comunității, a participat la negocierile de redactare a proiectului Convenției de la Helsinki, revizuite în 1992;întrucât Convenția a fost semnată în numele Comunității la 24 septembrie 1992;întrucât Convenția are ca obiectiv stabilirea unui cadru de cooperare regională pentru a asigura reabilitarea ecologică a Mării Baltice în scopul autoregenerării mediului său marin și al conservării echilibrului său ecologic;întrucât Comunitatea adoptă măsuri în domeniul reglementat de Convenție și ar trebui să acționeze la nivel internațional în această materie;întrucât politica comunitară privind mediul contribuie la îndeplinirea obiectivelor de conservare, protecție și ameliorare a calității mediului, de protecție a sănătății oamenilor și de utilizare prudentă și rațională a resurselor naturale;întrucât politica comunitară privind mediul vizează un nivel ridicat de protecție și se bazează pe principiile precauției și acțiunii preventive, pe principiul corectării, cu prioritate la sursă, a daunelor aduse mediului și pe principiul "poluatorul plătește";întrucât, în cadrul competențelor lor, Comunitatea și statele membre cooperează cu țările terțe și cu organizațiile internaționale competente;întrucât încheierea Convenției de către Comunitate va contribui la atingerea obiectivelor stabilite la articolul 130r din tratat,DECIDE:Articolul 1Convenția privind protecția mediului marin din zona Mării Baltice (Convenția de la Helsinki, revizuită în 1992), semnată la Helsinki (Finlanda) la 24 septembrie 1992, este aprobată în numele Comunității Europene.Textul convenției se atașează la prezenta decizie.Articolul 2Președintele Consiliului este autorizat să desemneze persoana sau persoanele abilitate să depună instrumentul de aprobare la Guvernul finlandez în conformitate cu prevederile articolului 38 din convenție.Adoptată la Bruxelles, 21 februarie 1994.Pentru ConsiliuPreședinteleTh. Pangalos[1] JO C 226, 21.8.1993, p. 8.[2] JO C 315, 22.11.1993.[3] JO C 34, 2.2.1994, p. 5.--------------------------------------------------


title: Decizia Comisiei din 16 decembrie 2002 privind continuarea testelor și analizelor comunitare comparative privind semințele și materialul săditor de plante graminee, Triticum aestivum, Vitis vinifera, Brassica napus și Allium ascalonicum în temeiul Directivelor 66/401/CEE, 66/402/CEE, 68/193/CEE, 92/33/CEE, 2002/54/CE, 2002/55/CE, 2002/56/CE și 2002/57/CE ale ConsiliuluiText cu relevanță pentru SEE.

text:
               03/Volumul 45

               RO

               Jurnalul Ofícial al Uniunii Europene

               239

         32002D0984

               L 341/70

               JURNALUL OFÍCIAL AL UNIUNII EUROPENE

         DECIZIA COMISIEI
   din 16 decembrie 2002
   privind continuarea testelor și analizelor comunitare comparative privind semințele și materialul săditor de plante graminee, Triticum aestivum, Vitis vinifera, Brassica napus și Allium ascalonicum în temeiul Directivelor 66/401/CEE, 66/402/CEE, 68/193/CEE, 92/33/CEE, 2002/54/CE, 2002/55/CE, 2002/56/CE și 2002/57/CE ale Consiliului
   (Text cu relevanță pentru SEE)
   (2002/984/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), astfel cum a fost modificată ultima dată prin Directiva 2001/64/CE (2),
   având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (3), astfel cum a fost modificată ultima dată prin Directiva 2001/64/CE,
   având în vedere Directiva 68/193/CEE a Consiliului din 9 aprilie 1968 privind comercializarea materialelor de înmulțire vegetativă a viței de vie (4), astfel cum a fost modificată ultima dată prin Directiva 2001/11/CE (5),
   având în vedere Directiva 92/33/CEE a Consiliului din 28 aprilie 1992 privind comercializarea materialului săditor de legume, altul decât semințele (6), astfel cum a fost modificată ultima dată prin Decizia 2002/111/CE (7),
   având în vedere Directiva 2002/54/CE a Consiliului din 13 iunie 2002 privind comercializarea semințelor de sfeclă (8),
   având în vedere Directiva 2002/55/CE a Consiliului din 13 iunie 2002 privind comercializarea semințelor de legume (9),
   având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (10),
   având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibră (11), astfel cum a fost modificată ultima dată prin Directiva 2002/68/CE (12),
   având în vedere Decizia 2001/897/CE a Comisiei din 12 decembrie 2001 de stabilire a modalităților de efectuare a testelor și analizelor comunitare comparative privind semințele și materialul săditor de anumite plante menționate în Directivele 66/400/CEE, 66/401/CEE, 66/402/CEE, 66/403/CEE, 68/193/CEE, 69/208/CEE, 70/458/CEE și 92/33/CEE ale Consiliului (13), în special articolul 3,
   întrucât:

               (1)

               Decizia 2001/897/CE stabilește modalitățile de efectuare a testelor și analizelor comunitare comparative privind semințele și materialul săditor de anumite plante menționate în Directivele 66/401/CEE, 66/402/CEE, 68/193/CEE, 92/33/CEE, 2002/54/CE, 2002/55/CE, 2002/56/CE și 2002/57/CE ale Consiliului din 2002 până în 2003.

               (2)

               Testele și analizele efectuate în 2002 trebuie continuate în 2003,

         ADOPTĂ PREZENTA DECIZIE:
   Articol unic
   Testele și analizele comunitare comparative începute în 2002 privind semințele și materialul săditor de graminee, Triticum aestivum, Brassica napus, Allium ascalonicum și Vitis vinifera vor continua în 2003 conform dispozițiilor din Decizia 2001/897/CE.

      Adoptată la Bruxelles, 16 decembrie 2001.

            Pentru Comisie

         David BYRNE

            Membru al Comisiei

      (1)  JO 125, 11.7.1966, p. 2298/66.

      (2)  JO L 234, 1.9.2001, p. 60.

      (3)  JO 125, 11.7.1966, p. 2309/66.

      (4)  JO L 93, 17.4.1968, p. 15.

      (5)  JO L 53, 23.2.2002, p. 20.

      (6)  JO L 157, 10.6.1992, p. 1.

      (7)  JO L 41, 13.2.2002, p. 43.

      (8)  JO L 193, 20.7.2002, p. 12.

      (9)  JO L 193, 20.7.2002, p. 33.

      (10)  JO L 193, 20.7.2002, p. 60.

      (11)  JO L 193, 20.7.2002, p. 74.

      (12)  JO L 195, 24.7.2002, p. 32.

      (13)  JO L 331, 15.12.2001, p. 97.


title: 2009/154/CE: Decizia Băncii Centrale Europene din 27 ianuarie 2009 de modificare a Deciziei BCE/2007/5 de stabilire a normelor privind achizițiile (BCE/2009/2)

text:
               24.2.2009

               RO

               Jurnalul Oficial al Uniunii Europene

               L 51/10

      DECIZIA BĂNCII CENTRALE EUROPENE

   din 27 ianuarie 2009
   de modificare a Deciziei BCE/2007/5 de stabilire a normelor privind achizițiile
   (BCE/2009/2)
   (2009/154/CE)
   COMITETUL EXECUTIV AL BĂNCII CENTRALE EUROPENE,
   având în vedere articolul 11.6 din Statutul Sistemului European al Băncilor Centrale și al Băncii Centrale Europene,
   având în vedere Decizia BCE/2004/2 din 19 februarie 2004 de adoptare a Regulamentului de procedură al Băncii Centrale Europene (1), în special articolul 19,
   întrucât:

               (1)

               Pragurile pentru procedurile de atribuire publică a contractelor de achiziție prevăzute de Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (2) au fost modificate de Regulamentul (CE) nr. 1422/2007 al Comisiei din 4 decembrie 2007 de modificare a Directivelor 2004/17/CE și 2004/18/CE ale Parlamentului European și ale Consiliului în ceea ce privește pragurile de aplicare a acestora în materie de proceduri de atribuire a contractelor de achiziții (3). Banca Centrală Europeană (BCE), cu toate că nu face obiectul Directivei 2004/18/CE, intenționează să aplice aceleași praguri pentru procedurile sale de atribuire publică a contractelor de achiziție.

               (2)

               Pentru a accentua mai mult transparența și competiția, în special pentru achizițiile în valoare mai mică decât pragurile prevăzute de Decizia BCE/2007/5 din 3 iulie 2007 de stabilire a normelor privind achizițiile (4), BCE intenționează să stabilească liste de furnizori corespunzători care pot fi invitați să depună o ofertă pentru achiziții în valoare mai mică decât pragurile sau să participe la atribuirea publică a contractelor de achiziție. Listele vor fi stabilite după publicarea cererilor de exprimare a interesului în Jurnalul Oficial al Uniunii Europene.

               (3)

               Pentru a preveni neregulile, a combate frauda și corupția și pentru a promova o gestionare bună și eficientă, candidații sau ofertanții care se fac vinovați de astfel de acte sau cei care se află într-o situație de conflict de interese ar trebui să fie excluși din cadrul procedurilor viitoare de atribuire a contractelor de achiziție desfășurate de BCE. Normele referitoare la astfel de excluderi trebuie menționate în Decizia BCE/2007/5.

               (4)

               Din motive de claritate, anumite norme prevăzute de Decizia BCE/2007/5 trebuie să fie clarificate,

         DECIDE:
   Articolul 1
   Modificări
   Decizia BCE/2007/5 se modifică după cum urmează:

               1.

               La articolul 1, se adaugă următoarea definiție:

                           „(p)

                           «cerere de exprimare a interesului» este o procedură pentru stabilirea unei liste a furnizorilor corespunzători care pot fi invitați să participe la procedurile de achiziție.”

               2.

               Articolul 2 se modifică după cum urmează:

                           (a)

                           alineatul (3) litera (b) se înlocuiește cu următorul text:

                                       „(b)

                                       care au ca obiect proceduri de achiziție la care participă BCE, organizate de oricare dintre următoarele: (i) instituții și organisme comunitare; (ii) organizații internaționale; sau (iii) agenții guvernamentale, cu condiția ca normele care reglementează aceste proceduri de achiziție să fie conforme cu principiile generale ale dreptului comunitar al achizițiilor;”;

                           (b)

                           alineatul (3) litera (c) se înlocuiește cu următorul text:

                                       „(c)

                                       care au ca obiect acorduri cu alte instituții și organisme comunitare, organisme internaționale sau agenții guvernamentale pe care BCE le încheie pentru îndeplinirea misiunilor publice ale acesteia;”.

               3.

               Articolul 4 alineatul (3) se înlocuiește cu următorul text:
               „(3)   Se aplică următoarele valori ale pragurilor:

                           (a)

                           206 000 EUR pentru contractele de bunuri și de servicii;

                           (b)

                           5 150 000 EUR pentru contractele de lucrări.”

               4.

               Articolul 13 se modifică după cum urmează:

                           (a)

                           alineatul (2) se înlocuiește cu următorul text:
                           „(2)   De asemenea, BCE poate să utilizeze procedura de negociere atunci când nu au fost obținute oferte acceptabile ca răspuns la o procedură de licitație deschisă sau restrânsă sau la un dialog competitiv. BCE are posibilitatea să nu publice un nou anunț de participare în cazul în care include în procedura de negociere exclusiv toți ofertanții care au participat la procedura anterioară, au îndeplinit criteriile de selecție și au depus ofertele lor în conformitate cu cerințele formale referitoare la ofertă. În cazul în care nu au fost obținute oferte sau nu au fost obținute oferte care să îndeplinească cerințele formale referitoare la ofertă, BCE poate, de asemenea, să inițieze procedura de negociere fără publicarea unui anunț, în conformitate cu articolul 29. În toate cazurile, condițiile inițiale ale contractului nu se modifică în mod substanțial.”;

                           (b)

                           alineatul (5) se înlocuiește cu următorul text:
                           „(5)   După evaluarea ofertelor, BCE poate negocia cu ofertanții pentru a adapta oferta acestora la cerințele BCE. BCE poate începe negocieri:

                                       (a)

                                       cu cel mai bine clasat ofertant. În cazul în care negocierile cu cel mai bine clasat ofertant eșuează, BCE poate iniția negocieri cu ofertantul clasat pe locul următor; sau

                                       (b)

                                       simultan, cu mai mulți ofertanți care îndeplinesc cel mai bine criteriile de atribuire. Numărul ofertanților admiși la negocieri poate fi redus în etape succesive, aplicând criteriile de atribuire prevăzute în anunțul de participare sau în invitația de participare.

                                 Înainte de începerea negocierilor, BCE informează toți ofertanții care sunt eligibili pentru a participa la negocieri asupra modului în care se vor desfășura negocierile.”

               5.

               La articolul 15, la sfârșitul alineatului (4) se adaugă următoarea teză:
               „Articolul 30 alineatele (1) și (2) se aplică în mod corespunzător.”

               6.

               Se introduce următorul articol 16a:
               „Articolul 16a
               Cererea de exprimare a interesului
               (1)   BCE poate recurge la o cerere de exprimare a interesului în cazul în care dorește să atribuie mai multe contracte având același obiect sau unul similar. Cu excepția cazului în care se prevede altfel în prezentul articol, procedura respectă normele privind procedura de licitație restrânsă.
               (2)   În vederea stabilirii unei liste de furnizori corespunzători, BCE publică un anunț de participare în Jurnalul Oficial al Uniunii Europene, menționând cel puțin obiectul contractelor care urmează să fie atribuite, criteriile de eligibilitate și de selecție și termenul pentru primirea candidaturilor care urmează să fie luate în considerare la prima utilizare a listei de furnizori corespunzători (denumită în continuare «lista»).
               (3)   Lista este valabilă cel mult patru ani de la data la care anunțul de participare este trimis la Oficiul pentru Publicații Oficiale ale Comunităților Europene. Un furnizor își poate depune candidatura care urmează să fie inclusă în listă în orice moment pe perioada de valabilitate a listei, cu excepția ultimelor trei luni din această perioadă. Candidatura este însoțită de documentația menționată în anunțul de participare. Pentru a fi luați în considerare la prima utilizare a listei, furnizorii își depun candidaturile în termenul menționat în anunțul de participare.
               (4)   După primirea candidaturilor, BCE verifică eligibilitatea candidaților și evaluează candidaturile în conformitate cu criteriile de selecție prevăzute în anunțul de participare. BCE include în listă toți candidații care îndeplinesc criteriile de eligibilitate și de selecție. BCE informează candidații, în cel mai scurt timp posibil, cu privire la includerea lor în listă sau cu privire la respingerea lor.
               (5)   Furnizorii incluși în listă informează BCE fără întârziere asupra oricăror modificări substanțiale care aduc atingere eligibilității sau capacității acestora de a executa contractul. În plus, furnizorii incluși în listă pot furniza BCE documentația actualizată sau suplimentară, în cazul în care consideră necesar.
               (6)   În cazul în care intenționează să atribuie un contract a cărui valoare estimată este mai mică decât pragurile prevăzute la articolul 4 alineatul (3), BCE invită cel puțin trei sau cinci furnizori incluși în listă, dacă există, pentru a depune o ofertă în conformitate cu procedura prevăzută la articolul 29. BCE invită furnizorii care îndeplinesc cel mai bine criteriile de selecție prevăzute în anunțul de participare în vederea atribuirii contractului.
               (7)   În cazul în care intenționează să atribuie un contract a cărui valoare estimată este mai mare decât pragurile prevăzute la articolul 4 alineatul (3), BCE publică în Jurnalul Oficial un anunț de participare simplificat în care descrie obiectul acestui contract. Furnizorii interesați care nu sunt incluși în listă își pot depune candidatura pentru a fi incluși în listă în termenul specificat în anunțul de participare simplificat, care nu poate avea mai puțin de 15 zile de la data trimiterii anunțului de participare simplificat. După evaluarea candidaturilor primite, BCE invită cel puțin cinci furnizori corespunzători incluși în listă să depună o ofertă, cu condiția să existe un număr suficient de furnizori. BCE selectează furnizorii care îndeplinesc cel mai bine criteriile de selecție prevăzute în anunțul de participare în vederea atribuirii contractului. Articolul 12 alineatele (4) și (5) se aplică în mod corespunzător.
               (8)   În situațiile descrise la alineatele (6) și (7), BCE poate solicita furnizorilor incluși în listă să furnizeze informațiile și documentația relevante actualizate pentru îndeplinirea criteriilor de eligibilitate și de selecție.”

               7.

               Articolul 21 alineatul (2) se înlocuiește cu următorul text:
               „(2)   În cazul în care candidații sau ofertanții consideră că cerințele BCE stabilite în anunțul de participare, în invitația de participare sau în documentele suplimentare sunt incomplete, inconsecvente sau ilegale sau că BCE sau alt candidat/ofertant a încălcat normele de atribuire a contractelor aplicabile, comunică acest lucru fără întârziere către BCE în scris. Termenul începe să curgă din momentul în care aceștia și-au dat seama de neregulă sau ar fi putut să își dea seama de aceasta. BCE poate apoi să corecteze sau să completeze cerințele ori să îndrepte neregulile, astfel cum i s-a solicitat, sau să respingă solicitarea indicând motivele cu privire la aceasta. Obiecțiile care nu au fost comunicate BCE, fără întârziere excesivă, nu pot fi ridicate într-o etapă ulterioară.”

               8.

               Articolul 24 se modifică după cum urmează:

                           (a)

                           alineatele (3)-(5) se înlocuiesc cu următorul text:
                           „(3)   Candidații și ofertanții depun doar o candidatură sau o ofertă. BCE poate exclude de la participare orice candidați/ofertanți care depun o candidatură sau o ofertă și care:

                                       (a)

                                       sunt membri ai aceluiași grup de întreprinderi afiliate ca alt candidat/ofertant;

                                       (b)

                                       sunt membri ai unei grupări temporare împreună cu alți candidați/ofertanți;
                                       sau

                                       (c)

                                       oferă o parte substanțială din contractul care urmează să fie atribuit altui candidat/ofertant în calitate de subcontractant,

                                 în cazul în care există indicii că au primit informații referitoare la candidatura sau oferta pregătită de alt candidat/ofertant sau în cazul în care depunerea de candidaturi/oferte separate denaturează concurența liberă între candidați/ofertanți.
                           (4)   BCE exclude de la participare candidații sau ofertanții în cazul în care au făcut obiectul unei hotărâri care are autoritate de lucru judecat pentru fraudă, corupție, spălare de bani, implicarea într-o organizație criminală sau în orice alte activități ilegale în detrimentul intereselor financiare ale Comunităților, ale BCE sau ale BCN.
                           (5)   BCE poate exclude de la participare, în orice moment, candidații sau ofertanții în cazul în care:

                                       (a)

                                       aceștia sunt în faliment sau în lichidare, în administrare judiciară, au încheiat un concordat, și-au suspendat activitățile comerciale, fac obiectul procedurilor privind aceste chestiuni sau sunt în orice altă situație analoagă ce rezultă în urma unei proceduri similare prevăzute de actele cu putere de lege sau de actele administrative interne;

                                       (b)

                                       aceștia au fost condamnați printr-o hotărâre care are autoritate de lucru judecat pentru o faptă care a adus atingere eticii profesionale;

                                       (c)

                                       aceștia s-au făcut vinovați de o gravă abatere profesională;

                                       (d)

                                       aceștia nu și-au îndeplinit obligațiile privind plata contribuțiilor la asigurările sociale sau plata impozitelor, în conformitate cu dispozițiile legale ale țării în care sunt stabiliți, ale țării autorității contractante sau ale țării în care urmează să fie executat contractul;

                                       (e)

                                       aceștia au fost găsiți vinovați, de o instanță judecătorească sau de arbitraj, de încălcarea gravă a contractului ca urmare a nerespectării obligațiilor contractuale în urma altei proceduri de atribuire a contractelor de achiziție;

                                       (f)

                                       aceștia sau conducerea acestora, personalul sau agenții se găsesc în situații de conflict de interese;

                                       (g)

                                       aceștia sunt vinovați de fals în declarații în forma agravată în furnizarea informațiilor solicitate de BCE;

                                       (h)

                                       aceștia contactează alți candidați sau ofertanți în scopul restricționării concurenței.”;

                           (b)

                           se introduc următoarele alineate (6) și (7):
                           „(6)   Candidații sau ofertanții certifică faptul că nu se află în una dintre situațiile enumerate la alineatele (4) și (5) și/sau prezintă dovezile menționate în anunțul de participare sau în invitația de participare. În cazul în care aceste situații apar în cursul procedurii, candidatul/ofertantul în cauză informează BCE fără întârziere excesivă cu privire la aceasta.
                           (7)   BCE poate exclude un furnizor care se află în una dintre situațiile enumerate la alineatele (4) și (5) de la participarea, pentru o perioadă rezonabilă de timp, la orice procedură viitoare de atribuire a contractelor de achiziție. BCE hotărăște asupra excluderii și stabilește durata acestei perioade prin aplicarea principiului proporționalității, luând în considerare în special gravitatea faptei, timpul scurs de la comiterea faptei, durata și recurența faptei, intenția sau gradul de neglijență al furnizorului în cauză și măsurile luate de furnizor pentru a evita săvârșirea unor fapte similare în viitor. Perioada de excludere nu depășește 10 ani. Înainte de a lua o hotărâre cu privire la excluderea unui furnizor, BCE acordă furnizorului posibilitatea de a-și exprima punctul de vedere, cu excepția cazului în care motivele care justifică excluderea sunt stabilite printr-o hotărâre care are autoritate de lucru judecat. BCE îl informează în scris pe furnizor în ceea ce privește hotărârea sa și principalele motive pentru aceasta.”

               9.

               Articolul 28 alineatul (2) se înlocuiește cu următorul text:
               „(2)   Comunicarea este trimisă cu cel puțin 10 zile înainte de semnarea contractului de către BCE, în cazul în care comunicarea este trimisă prin fax sau prin mijloace electronice, sau cu cel puțin 15 zile înainte de semnarea contractului, în cazul în care sunt utilizate alte mijloace de comunicare.”

               10.

               Articolul 29 se modifică după cum urmează:

                           (a)

                           alineatul (3) se înlocuiește cu următorul text:
                           „(3)   BCE selectează furnizorii invitați să participe la procedura de atribuire a contractelor de achiziție fie dintre ofertanții admiși într-un sistem dinamic de achiziție sau, atunci când un astfel de sistem nu există, de pe o listă de furnizori corespunzători întocmită ca urmare a unei cereri de exprimare a interesului sau, atunci când o astfel de listă nu este întocmită, pe baza unei analize de piață adecvate. În ultimul caz, preselecția furnizorilor corespunzători este lăsată la discreția BCE.”;

                           (b)

                           alineatul (5) se înlocuiește cu următorul text:
                           „(5)   Ofertele primite sunt evaluate în raport cu criteriile prevăzute în cererea de ofertă. După evaluarea ofertelor scrise, BCE poate începe negocieri cu ofertanții în cazul în care această posibilitate a fost anunțată în cererea de ofertă. Negocierile se pot desfășura sub forma negocierilor consecutive în ordinea clasamentului ofertanților sau sub forma negocierilor paralele cu mai mulți ofertanți care îndeplinesc cel mai bine criteriile de atribuire.”

         Articolul 2
   Intrarea în vigoare
   (1)   Prezenta decizie intră în vigoare la 1 martie 2009.
   (2)   Procedurile de atribuire a contractelor de achiziție inițiate înainte de intrarea în vigoare a prezentei decizii se finalizează în conformitate cu prevederile inițiale ale Deciziei BCE/2007/5. În sensul prezentei dispoziții, o procedură de atribuire este considerată inițiată la data trimiterii anunțului de participare către Jurnalul Oficial al Uniunii Europene sau, în cazurile în care un astfel de anunț nu este prevăzut, la data la care BCE a invitat unul sau mai mulți furnizori să prezinte o ofertă.

      Adoptată la Frankfurt pe Main, 27 ianuarie 2009.

            Președintele BCE

         Jean-Claude TRICHET

      (1)  JO L 80, 18.3.2004, p. 33.

      (2)  JO L 134, 30.4.2004, p. 114.

      (3)  JO L 317, 5.12.2007, p. 34.

      (4)  JO L 184, 14.7.2007, p. 34.


title: 2014/782/UE: Decizia Consiliului din 16 octombrie 2014 privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Guineea-Bissau

text:
               13.11.2014

               RO

               Jurnalul Oficial al Uniunii Europene

               L 328/1

         DECIZIA CONSILIULUI
   din 16 octombrie 2014
   privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Comunitatea Europeană și Republica Guineea-Bissau

      (2014/782/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 coroborat cu articolul 218 alineatul (5),
   având în vedere propunerea Comisiei Europene,
   întrucât:

               (1)

               La 17 martie 2008, Consiliul a aprobat, prin Regulamentul (CE) nr. 241/2008 (1), încheierea Acordului de parteneriat în domeniul pescuitului între Comunitatea Europeană și Republica Guineea-Bissau (denumit în continuare „acordul”).

               (2)

               Protocolul de stabilire a posibilităților de pescuit și a contribuției financiare prevăzute de acord a expirat la 15 iunie 2012.

               (3)

               Uniunea și Republica Guineea-Bissau au negociat un nou protocol (denumit în continuare „protocolul”) care acordă navelor din Uniune posibilități de pescuit în apele asupra cărora Republica Guineea-Bissau își exercită suveranitatea sau jurisdicția cu privire la pescuit.

               (4)

               Ca urmare a negocierilor, protocolul a fost parafat la 10 februarie 2012.

               (5)

               Pentru a se garanta reluarea activităților de pescuit ale navelor din Uniune, protocolul urmează să se aplice cu titlu provizoriu de la data semnării sale, astfel cum se prevede la articolul 18 din protocol.

               (6)

               Protocolul ar trebui să fie semnat și aplicat cu titlu provizoriu, în așteptarea finalizării procedurilor necesare pentru încheierea acestuia,

         ADOPTĂ PREZENTA DECIZIE:
   Articolul 1
   Semnarea în numele Uniunii a protocolului de stabilire a posibilităților de pescuit și a contribuției financiare prevăzute în Acordul de parteneriat în domeniul pescuitului între Comunitatea Europeană și Republica Guineea-Bissau (denumit în continuare „protocolul”) se autorizează sub rezerva încheierii acestuia.
   Textul protocolului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze protocolul în numele Uniunii.
   Articolul 3
   Protocolul se aplică cu titlu provizoriu în conformitate cu articolul 18 de la data semnării sale (2), până la finalizarea procedurilor necesare pentru încheierea acestuia.
   Articolul 4
   Prezenta decizie intră în vigoare la data adoptării.

      Adoptată la Luxemburg, 16 octombrie 2014.

            Pentru Consiliu

            Președintele

         G. POLETTI

      (1)  Regulamentul (CE) nr. 241/2008 al Consiliului din 17 martie 2008 privind încheierea acordului de parteneriat în domeniul pescuitului între Comunitatea Europeană și Republica Guineea-Bissau (JO L 75, 18.3.2008, p. 49).

      (2)  Data semnării protocolului va fi publicată în Jurnalul Oficial al Uniunii Europene de către Secretariatul General al Consiliului.